呢間鋪頭喺唔起眼嘅巷仔入面 雖然唔算好大間 但係有室外露天茶座 所以都容納到幾多人㗎  我最鍾意食佢哋嘅炭燒雞扒飯 佢哋嘅雞扒真係炭燒而成 而且份量好多 非常之邪惡 雞扒醃得好入味 燒到勁香 飯面再加啲蔥油 真係好吸引㗎  燒豬頸肉都係另一個受歡迎菜式 我同朋友都好鍾意食 因為佢又香又滑  呢度嘅越南粉都非常之出名 湯底好香 而且食完會好飽 性價比好高㗎   佢哋可以嗌少飯㗎 對我嚟講叫少飯已經非常之飽 雖然呢度衛生唔算好好 但係因為太好食 所以我都成日嚟